
Jocul liber este tipul de joc pe care copilul îl utilizează tot timpul pe parcursul zilei îmbrăcând diferite forme. Fie că manipulează obiecte încercând diverse mişcări şi experimente, fie că realizează anumite acţiuni pentru a obţine satisfacţie (parchează maşini, construieşte cazemate, rostogoleşte către o anumită destinaţie un obiect, leagă obiecte între ele pentru a obţine un şir pe care apoi îl deplasează trăgându-l după el etc., toate acestea copilul le realizează jucându-se. Nu sunt sarcini impuse de nimeni, îi fac plăcere şi astfel învaţă despre lucruri, despre efectele acţiunii sale asupra obiectelor şi, totodată, despre el, ce poate şi ce nu poate încă să facă. Jocurile libere sunt jocurile alese, propuse, iniţiate de copil, fără intervenţia adultului. El singur îşi alege locul, jucăriile şi tipul de joc pe-l care doreşte.  Jocul liber oferă educatoarei şansa de a cunoaşte cât mai bine copilul, fiind momentul în care copilul utilizează cunoştinţele, deprinderile, experienţele dobândite anterior, în contexte în care el se simte liber să se exprime. 
Jocul senzorial reprezintă un set de jocuri ce stimulează atenţia copiilor, spiritul de observaţie şi inteligenţa motorie şi cel mai important aspect anticiparea. Jocul senzorial este o modalitate prin care copilul își exersează simțurile, explorează, dar în același timp, dezvoltă o personalitate sănătoasă. Jocurile senzoriale conduc la:
- dezvoltarea sensibilității auditive
- dezvoltarea sensibilității tactile și chinestezice
- dezvoltarea sensibilității vizuale
- dezvoltarea sensibilității gustativ – olfactive
         Jocul muzical  prezintă o importanță covârşitoare, întrucât este o activitate care produce satisfacţii şi plăceri, îi atrage şi îi interesează, prilejuind copiilor trăiri emoţionale din cele mai puternice. Prin cântec se realizează educaţia morală, intelectuală şi estetică a copilului, se însuşesc cunoştinţe şi se formează deprinderi. Atracţia copiilor pentru muzică este un lucru evident, încă din primii ani ai copilăriei, muzica făcând parte integrantă din viaţa şi preocupările lor. Accesibilă copiilor înaintea cuvântului, cântecul lasă în sufletele lor impresii ce ramân imprimate adânc toată viaţa. Prin cântec se realizează educaţia morală, intelectuală şi estetică a copilului, se însuşesc cunoştinţe şi se formează deprinderi.  
            Jocul  logic constituie una dintre modalitățile de realizare a unui învățămant activ. Are  un rol formativ, jocul logic dezvoltă gândirea, inteligenșa și spiritul de observație al copiilor. Prin mânuirea materialului didactic în grădiniță, copii învață să formeze mulțimi de obiecte, descoperă proprietățile lor caracteristice, stabilește relațiile dintre acestea și efectuează operații cu ele. În cadrul jocurilor logico-matematice, copii sunt familiarizați cu unele noțiuni despre mulțimi și relații. Atunci când rezolvă exerciții de găndire logică pe mulțimi concrete de figuri geometrice, ei dobândesc pregătirea necesară pentru înțelegerea numărului natural și a operațiilor cu numere naturale, pe baza mulțimilor și a operațiilor cu mulțimi. În felul acesta, se desfășoară exerciții de clasificare, comparare și ordonare a mulțimilor de obiecte. Jocurile logice constituie una dintre modalităţile de realizare a unui învăţământ activ care, abordând un rol dinamic intuiţiei, pune accent pe acţiunea copilului asupra obiectelor înseşi. Manipularea obiectelor conduce mai rapid şi mai eficient la formarea percepţiilor, accelerând astfel formarea  structurilor operatorii ale gândirii.
Jocul de construcţii reprezintă activitatea prin care copilul exersează multe deprinderi şi capacităţi care contribuie îndeosebi la dezvoltarea sa cognitivă şi a musculaturii fine. Prin construcţie copilul sortează, grupează, asociază, realizează corespondenţe, stabileşte raporturi între obiecte (de mărime, de lungime, de greutate, de volum, relaţii spaţiale, raporturi cauzale etc.), organizează sau pune în valoare spaţiul (prin intermediul diferitelor materiale şi forme), îngrădirea spaţiului, separarea, acoperirea lui. Copilul construieşte cu cele mai diferite materiale din natură: piatră, nuiele, zăpadă, lemn (deşeuri), lut, bucăţi de cărămidă, cuburi de lemn. Jocul de construcţie trece de la manipularea materialului de construcţie la realizarea unor construcţii sofisticate din cuburi, combino şi lego. Subiectele acestor construcţii pot fi propuse de adulţi sau sunt alese de copii în funcţie de interese. Jocurile de construcţie sunt deosebit de importante pentru dezvoltarea deprinderilor manuale ale copiilor. Numim joc de construcţie, arhitectura creată de copil, adică munca lui cu materiale de construcţie. Jocurile de construcţii sunt foarte importante pentru dezvoltarea cognitivă a copilului în perioada copilăriei timpurii. De aceea trebuie să beneficieze de materiale corespunzătoare pentru a-şi exersa operaţiile cognitive implicate în jocurile de construcţie.

